CELEX: 22020D0082
Language: sk
Date: 2018-03-23 00:00:00
Title: Rozhodnutie Spoločného výboru EHP č. 65/2018 z 23. marca 2018, ktorým sa mení príloha XIII (Doprava) k Dohode o EHP [2020/82]

30.1.2020   
               
               
                  SK
               
               
                  Úradný vestník Európskej únie
               
               
                  L 26/62
               
            
         ROZHODNUTIE SPOLOČNÉHO VÝBORU EHP
         č. 65/2018
         z 23. marca 2018,
         ktorým sa mení príloha XIII (Doprava) k Dohode o EHP [2020/82]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2016/480 z 1. apríla 2016, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy a ktorým sa zrušuje nariadenie (EÚ) č. 1213/2010 (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2017/1440 z 8. augusta 2017, ktorým sa mení Vykonávacie nariadenie (EÚ) 2016/480, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy (2), sa má začleniť do Dohody o EHP.
                  
               
                     (3)
                  
                  
                     Vykonávacím nariadením (EÚ) 2016/480 sa s účinnosťou od 30. januára 2019 zrušuje nariadenie Komisie (EÚ) č. 1213/2010 (3), začlenené do Dohody o EHP, a preto je potrebné odkaz naň v rámci Dohody o EHP s účinnosťou od 30. januára 2019 vypustiť.
                  
               
                     (4)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha XIII k dohode o EHP sa mení takto:
            
                        1.
                     
                     
                        Za bod 19ac [nariadenie Komisie (EÚ) 2016/403] sa vkladá tento bod:
                        
                                    „19ad.
                                 
                                 
                                    
                                       32016 R 0480: vykonávacie nariadenie Komisie (EÚ) 2016/480 z 1. apríla 2016, ktorým sa stanovujú spoločné pravidlá týkajúce sa vzájomného prepojenia vnútroštátnych elektronických registrov podnikov cestnej dopravy a ktorým sa zrušuje nariadenie (EÚ) č. 1213/2010 (Ú. v. EÚ L 87, 2.4.2016, s. 4), zmenené týmto právnym predpisom:
                                    
                                                —
                                             
                                             
                                                
                                                   32017 R 1440: vykonávacie nariadenie Komisie (EÚ) 2017/1440 z 8. augusta 2017 (Ú. v. EÚ L 206, 9.8.2017, s. 3).“
                                             
                                          
                              
                  
                        2.
                     
                     
                        Text bodu 19ab [nariadenie Komisie (EÚ) č. 1213/2010] sa vypúšťa s účinnosťou od 30. januára 2019.
                     
                  
         
            Článok 2
            Znenie vykonávacích nariadení (EÚ) 2016/480 a (EÚ) 2017/1440 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 24. marca 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 23. marca 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 87, 2.4.2016, s. 4.
         
            (2)  Ú. v. EÚ L 206, 9.8.2017, s. 3.
         
            (3)  Ú. v. EÚ L 335, 18.12.2010, s. 21.
         
            (*1)  Ústavné požiadavky neboli oznámené.